แอพกรุงศรีฯ
กระแสออนไลน์มาแรงแซงโค้ง ธนาคารใหญ่เล็กที่มีลูกค้ารายย่อยหันมาปรับระบบอิเล็กทรอนิกส์แบงก์กิงกันยกใหญ่ บางแบงก์อย่าง กรุงเทพ กสิกรไทย และไทยพาณิชย์ ทำแอพพลิเคชันให้ลูกค้าดาวน์โหลดหน้าเว็บมาใช้บริการให้สะดวกสบายกว่าเดิม
23 พ.ย. 2555

กระแสออนไลน์มาแรงแซงโค้ง ธนาคารใหญ่เล็กที่มีลูกค้ารายย่อยหันมาปรับระบบอิเล็กทรอนิกส์แบงก์กิงกันยกใหญ่ บางแบงก์อย่าง กรุงเทพ กสิกรไทย และไทยพาณิชย์ ทำแอพพลิเคชันให้ลูกค้าดาวน์โหลดหน้าเว็บมาใช้บริการให้สะดวกสบายกว่าเดิม
แบงก์กรุงไทย จัดหนักให้ล้านหนึ่งกับลูกค้า ชวนมาเล่นเกมออนไลน์ในอีแบงก์กิง ว่าแล้วแบงก์กรุงศรีอยุธยาก็ไม่ยอมให้เสียชื่อแบงก์ต่างชาติ ฟิลิป แทน ประธานคณะเจ้าหน้าที่ด้านธุรกิจอิเล็ก ทรอนิกส์ ธนาคารกรุงศรีอยุธยา ทุ่มทุนสร้าง สั่งให้ปรับโฉม “กรุงศรีออนไลน์” ใหม่ทั้งหมด ให้สามารถรองรับการทำธุรกรรมทั้งผ่านหน้าจอคอมพิวเตอร์ สมาร์ตโฟน และแท็บเล็ตได้ดียิ่งขึ้น เพิ่มความสะดวกและคล่องตัวในการใช้งาน รวมถึงการนำเทคโนโลยี Widgets มาใช้เพื่อลดขั้นตอนและประหยัดเวลาในการโอนเงินและจ่ายบิล 
ความพิเศษของ Widgets ที่ไม่เหมือนคนอื่นก็คือ เป็นแอพพลิเคชันที่ผ่านตรงเข้าไปในระบบของธนาคารเลย ทำให้รวดเร็วในการให้บริการ 
ผู้ใช้งานสามารถทำสองธุรกรรมดังกล่าวได้ทันทีที่ Login เข้าระบบ และยังรักษามาตรฐานความปลอดภัยขั้นสูง ด้วยการใช้ OTP (OneTimePassword) และเสริมด้วยระบบ Logoff อัตโนมัติ เมื่อมีการปิดหน้าต่าง Internet Explorer หรือ Browser อื่นๆ อยากรู้ว่าดีจริงไหม คุณฟิลิปท้าให้ลองใช้ดู